ראניה עוקבי

ראניה עוקבי (בערבית: رانيا العقبي; נולדה בשנת 1979 בתל שבע) היא גניקולוגית והרופאה הבדואית הראשונה בישראל.

מרצה בפקולטה למדעי הבריאות באוניברסיטת בן-גוריון בנגב וחברת הוועד המנהל של אג'יק - מכון הנגב, מלכ"ר ערבי-יהודי לשינוי חברתי.

ביוגרפיה

ראניה עוקבי היא הבת השלישית מתוך שישה אחים ואחיות לאם חד-הורית. למדה בבית ספר תיכון ברהט, בו הצטרפה לפרויקט "ניצני רפואה" בנגב מטעם אוניברסיטת בן-גוריון, שמטרתו לתגבר תלמידי בתי ספר תיכוניים באזור על מנת להגביר את סיכוייהם להתקבל ללימודי רפואה בעתיד באוניברסיטה.

בשנת 2006 קיבלה תואר דוקטור לרפואה מאוניברסיטת בן-גוריון. התמחתה בתחומי רפואת נשים ומיילדות בבית החולים כרמל בחיפה.

עובדת כרופאה מומחית במחלקה לגינקולוגיה ומיילדות במרכז הרפואי האוניברסיטאי סורוקה ומנהלת מרפאה גינקולוגית פרטית ברהט, היחידה במגזר הבדואי בישראל. בנוסף, משמשת כרופאה בשירותי בריאות כללית.

מלגות והוקרה
 קיבלה מלגה מטעם שירותי בריאות כללית להשתלמות בנושא מיילדות, רפואת האם והעובר במרכז מדעי הרפואה סאניברוק, בטורונטו, שבקנדה (2014)
 נבחרה כמרצה מצטיינת בהוראה באוניברסיטת בן-גוריון בנגב (2016).

חיים אישיים 
עוקבי גרושה ואם לשתי בנות, מתגוררת בבאר שבע.

קישורים חיצוניים
 הפרופיל של ראניה עוקבי, באתר A-List
  הפרופיל של ראניה עוקבי , באתר ליסטה
 
 
 
 ד"ר ראניה עוקבי, מודל חיקוי לנשים בדואיות, 18 באפריל 2014, באתר השותפים האמריקאים של אוניברסיטת בן-גוריון בנגב 
 
 

רופאות ערביות ישראליות
דירקטוריות ישראליות
גינקולוגיות ישראליות
גינקולוגים ישראלים
סגל המרכז הרפואי האוניברסיטאי סורוקה
באר שבע: אישים
נשים בדואיות
בדואים ישראלים
בעלות תואר דוקטור לרפואה מאוניברסיטת בן-גוריון בנגב
בעלי תואר דוקטור לרפואה מאוניברסיטת בן-גוריון בנגב
ערכים שנערכו במסגרת מיזם ויקי נשים
רפואה בישראל: נשים חלוצות
ישראליות זוכות פרסים
תל שבע: אישים
רופאים ערבים ישראלים
דירקטורים ישראלים
ישראליות שנולדו ב-1979
ישראלים שנולדו ב-1979